Tagavere paemurd
Tagavere paemurd on paemurd Saare maakonnas Saaremaa vallas. Paemurrus esinev paljand on arvele võetud ürglooduse objektina. Paljand on Jaagarahu lademe Tagavere kihtide stratotüüp. Paemurd on aktiivselt kasutusel ja seetõttu selle profiil muutub. Karjääris paljandub ülemisel 1,35 meetril kollakas dolomiit, mille alumises osas ilmuvad savikamad vahekihid. Selle all on 1,2 meetrit tumehalli rohkete katkestuspindadega dolomiitset lubjakivi ja veel allpool on tumehall massiivne dolomiitne lubjakivi.